[image: ]
[image: ]
ANNEX III PRESENTACIÓ DE DOCUMENTACIÓ I DE PROPOSICIONS

Un cop s’hagi accedit a l’eina web de sobre digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de sobre digital, que seran les emprades per enviar correus electrònics relacionats amb l’ús de l’eina de sobre digital, han de ser les mateixes que les que designin en la declaració responsable per rebre els avisos de notificacions i comunicacions telemàtiques.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de sobre digital.

Accedint a l’espai web de presentació d’ofertes les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació  .

Amb aquesta paraula clau es xifrarà, en el moment de l’enviament de les ofertes, la documentació.

L’eina disposa d’un nou procés automàtic per demanar l’enviament de les paraules clau a les empreses que han presentat oferta. Aquest procés es realitzarà 24 hores després de finalitzar el termini de presentació d’ofertes.

Per tant, ja no cal fer cap acció per demanar les paraules clau a les empreses licitadores. En cas que l’empresa no enviï la paraula clau, el procés es repetirà automàticament cada dia fins el dia de l’obertura de sobres. El botó per demanar les paraules clau seguirà activat i, per tant, les persones usuàries podran tornar a demanar les paraules clau tantes vegades com ho considerin necessari, addicionalment a les peticions automàtiques que faci l’eina.

Totes aquestes peticions són visibles mitjançant el “registre d’obertura” de l’espai d’obertura de sobres.

Una vegada complimentada tota la documentació de l’oferta i adjuntats els documents que la conformen, es farà la presentació. A partir del moment en què l’oferta s’hagi presentat, ja no es podrà modificar la documentació tramesa.

En cas de fallada tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, publicant a la Plataforma de Serveis de Contractació Pública l’esmena corresponent. 

Addicionalment, comunicarà la modificació del termini a totes les empreses que haguessin activat oferta.

D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre digital es podrà fer en dues fases:

 transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes,

 i després fent l’enviament de la documentació de l’oferta pròpiament dita, en un
termini màxim de 24 hores. En cas de no efectuar-se aquesta segona remissió, es
considerarà que l’oferta ha estat retirada.

Si es fa ús d’aquesta possibilitat, la documentació tramesa en aquesta segona fase ha de coincidir totalment amb aquella de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives disponibles. És obligació de les empreses contractistes passar els documents per un antivirus i, en cas d’arribar documents amb virus, serà de la seva responsabilitat que l’Ajuntament no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents
electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. Cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de sobre digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

Les empreses licitadores podran presentar, en suport físic electrònic, una còpia de seguretat dels documents electrònics, d’acord amb el que estableix l’apartat 1.i) de la disposició addicional setzena de la LCSP.

Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública, a l’adreça:

https://contractaciopublica.gencat.cat/ecofin_sobre/AppJava/views/ajuda/empreses/index.xhtml?set-locale=ca_ES 

